Ralph Allen

Ralph Allen (1693 – 29 June 1764) o den negys ha dengarer a Gernow neb yw a vri rag y janjyow a gevreyth post Pow Sows ha Kernow.Martin, Carol. Cornish Inventors, Tor Mark Press, fn.3 Ev a worras fondyansow an gonis a-lemmyn moy es kans bledhen kyns dalleth Post an Diner.

Genys veu ev yn Kernow ha magys yn Tavern Duke William yn Lanndreth-Porth. Y vammwynn o mestres an post yn Sen Kolom Veur. Avel maw ev a wre oberi gensi ha kavos godhvos ow tochya Sodhva an Post. Hwithrer an Governans a verkyas hemma hag y avonsya orth soodh yn Karesk hag ena yn Kervadhin. Ena y feu ev henwys Mester an Post yn 1712, 19 y vloodh. Ev a besyas bos y'n soodh na bys pan verwis yn 1764.

Yn dedhyow na, pur lent ha podrek o gonis an post. Yth esa hwegh chif fordh an post ow tos a Loundres dhe rannow dyffrans a'n pow, y'ga mysk onan dhe Aberfala. Tollow an post o charjyes herwydh an niver a folennow ha'n pellder. Herwydh uusadow, y fedha lytherow tylys war hedhas. An brassa rann anedha a vedha danvenys dhe sodhva-sortya yn Loundres.

Allen a janjyas hemma yn feur. Ev a wre tyli rentyans bledhynyek settys orth Sodha an Post Ollgemmyn. Mars esa moy a arghans es henna, ev a'n gwithas. Meur a arghans o, yn brassa drefen ev dhe wul dhe'n gonis bos moy effeythus ha lel. Seul brassa a devi an ranndir yn-dann y vaystri, seul moy o an niver a daklow postys. Budhow a ynkressyas.

A-der y ober post, yth esa nebes mengleudhow dhodho dhe Combe Down yn Kervadhin. An re ma a askorras oolit, po men Kervadhin, rag ober drehevel. Ev a dhismygas fronn dhe worra war bub penn a'n kertys rag surhe sawder hag i ow diyskynna yn serth dhe'n dowrgleudh. Henwys veu Allen an mer a Gervadhin yn 1742.

Klass:Dinethyansow an 17ves kansvledhen
Klass:Kernowyon
Klass:Mernansow 1764
Klass:Meryon